**4. napirend**

**E l ő t e r j e s z t é s**

**Salföld Község Önkormányzata Képviselő-testületének**

**2022. február 21-i nyilvános ülésére**

**Tárgy: a közszolgálati tisztviselők 2022. évi illetményalapjáról szóló 8/2021. (XII.7.) önkormányzati rendelet módosításáról**

**Előterjesztő: Fábián Gusztáv, polgármester**

**Előkészítette:** Nagy Éva, ügyintéző

**Jogszabállyal nem ellentétes**

**dr. Szabó Tímea, címzetes főjegyző**

Tisztelt Képviselő-testület!

A közszolgálati tisztviselőkről szóló 2011. évi CXCIX. törvény 208. § (1) bekezdése szerint a kormányzati ügykezelő illetményét a hivatali szervezet vezetője állapítja meg oly módon, hogy az legalább elérje a garantált bérminimum összegét, de ne haladja meg az illetményalap hatszorosát. Az illetmény megállapításakor arányosan figyelembe kell venni a kormányzati ügykezelő szolgálati jogviszonyban töltött idejét.

Magyarország 2022. évi költségvetéséről szóló 2021. évi XC. törvény 62**.** §(1) bekezdése alapján a közszolgálati tisztviselőkről szóló 2011. évi CXCIX. törvény 132. §-a szerinti illetményalap 2022. évben 38 650 forint.

Ugyanezen törvény 62.§ (6) bekezdése szerint a helyi önkormányzat képviselő-testülete rendeletben a 2022. évben - az önkormányzat saját forrásai terhére - a helyi önkormányzat képviselő-testületének polgármesteri hivatalánál, közterület-felügyeleténél, illetve a közös önkormányzati hivatalnál foglalkoztatott köztisztviselők vonatkozásában - a közszolgálati tisztviselőkről szóló 2011. évi CXCIX. törvényben foglaltaktól eltérően - az (1) bekezdésben meghatározottnál magasabb összegben állapíthatja meg az illetményalapot. A magasabb illetményalap szerint megállapított havi illetmény nem haladhatja meg a Központi Statisztikai Hivatal által Hivatalos Értesítőben közétett, a tárgyévet megelőző évre vonatkozó nemzetgazdasági havi átlagos bruttó kereset tízszeresét. Személyi illetmény esetén e bekezdés szabályai akként alkalmazandók, hogy pótlék ez esetben sem fizethető.

A Képviselő-testület 2022. évre vonatkozóan rendeletben szabályozta a közszolgálati tisztviselők 2022. évi illetményalapját, melynek összege 2022. január 1-től 46.380 Ft.

Az illetményalap hatszorosa: 278.280 Ft, mely éppen hogy meghaladja a garantált bérminimum összegét.

A korábban a Közös Hivatal költségvetésében biztosított bérszínvonal megtartásához, valamint annak eléréséhez, hogy az ügykezelők illetménye meghaladhassa a 2022. évi garantált bérminimum összegét, az illetményalap emelése szükséges.

Az illetményalap emelése az Önkormányzatoknak plusz kiadással nem jár, mert az illetmények a korábban már elfogadott költségvetésben meghatározott kereten belül maradnának, csupán a hátrányosan érintett dolgozók illetményének technikai – jogszabályi és a költségvetésben már biztosított keretek közötti - korrigálására szolgálna.

**INDOKOLÁS**

Az 50.000 Ft-ban megállapított illetményalap lehetővé teszi az ügykezelőknek a jogszabályi és a Képviselő-testületek által már korábban, a költségvetésben biztosított bérszínvonal megtartását.

1.§-ban az illetményalap összege szerepel.

2.§-ban a rendelet hatályba lépése szerepel

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Salföld Község Önkormányzata Képviselő-testületének …/2022. (..….) önkormányzati rendelete a közszolgálati tisztviselők 2022. évi illetményalapjáról szóló 8/2021. (XII.7.) önkormányzati rendelet módosításáról

Társadalmi-gazdasági hatása: A Közös Hivatal működőképességének fenntartása, a munkaerő elvándorlás megakadályozása, bérfeszültség elkerülése

Költségvetési hatása: A Közös Hivatal költségvetésében már biztosított.

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: Nincs.

A rendelet megalkotásának szükségessége: A minimálbér emelés és az illetmény alap évek óta változatlan mértéke miatti feszültség feloldása.

A rendelet megalkotása elmaradása esetén várható következmények: a 2022 évben az ügykezelők illetménye a garantált bért éri el, vagy csak kismértékben haladja meg.

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: forrás biztosítása

**Salföld Község Önkormányzata Képviselő-testületének .../.... (...) önkormányzati rendelete**

**a közszolgálati tisztviselők 2022 évi illetményalapjáról szóló 8/2021. (XII.7.) önkormányzati rendelet módosításáról**

Salföld Község Önkormányzata Képviselő-testülete a Magyarország 2022. évi központi költségvetéséről szóló 2021. évi XC. törvény 62. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A közszolgálati tisztviselők 2022 évi illetményalapjáról szóló 8/2021. (XII. 7.) önkormányzati rendelet 2. §-a helyébe a következő rendelkezés lép:

**„2. §**

A Hivatalban foglalkoztatott közszolgálati tisztviselők illetményalapja 2022. évben 50.000 Ft.”

**2. §**

Ez a rendelet 2022. március 1-jén lép hatályba.

Fábián Gusztáv dr. Szabó Tímea

polgármester címzetes főjegyző

A kihirdetés napja: 2022.

dr. Szabó Tímea

címzetes főjegyző